CELEX: 62013CB0462
Language: da
Date: 2014-01-30 00:00:00
Title: Sag C-462/13: Domstolens kendelse (Tredje Afdeling) af 30. januar 2014 — Warner — Lambert Company LLC og Pfizer Ellas AE mod Minerva Farmakeftiki AE (anmodning om præjudiciel afgørelse fra Polymeles Protodikeio Athinon — Grækenland) (Artikel 99 i Domstolens procesreglement — de præjudicielle spørgsmål er identiske med spørgsmål, som Domstolen allerede har besvaret — aftalen om handelsrelaterede intellektuelle ejendomsrettigheder (TRIPS) — artikel 27 — patenterbare genstande — artikel 70 — beskyttelse af eksisterende forhold)

10.6.2014   
            
            
               DA
            
            
               Den Europæiske Unions Tidende
            
            
               C 175/20
            
         Domstolens kendelse (Tredje Afdeling) af 30. januar 2014 — Warner — Lambert Company LLC og Pfizer Ellas AE mod Minerva Farmakeftiki AE (anmodning om præjudiciel afgørelse fra Polymeles Protodikeio Athinon — Grækenland)
   (Sag C-462/13) (1)
   
   ((Artikel 99 i Domstolens procesreglement - de præjudicielle spørgsmål er identiske med spørgsmål, som Domstolen allerede har besvaret - aftalen om handelsrelaterede intellektuelle ejendomsrettigheder (TRIPS) - artikel 27 - patenterbare genstande - artikel 70 - beskyttelse af eksisterende forhold))
   2014/C 175/24
   Processprog: græsk
   
      Den forelæggende ret
   
   Polymeles Protodikeio Athinon
   
      Parter i hovedsagen
   
   
      Sagsøgere: Warner — Lambert Company LLC og Pfizer Ellas AE
   
      Sagsøgt: Minerva Farmakeftiki AE
   
      Sagens genstand
   
   Anmodning om præjudiciel afgørelse — Polymeles Protodikeio Athinon — fortolkning af artikel 27 og 70 i aftalen om handelsrelaterede intellektuelle ejendomsrettigheder (»TRIPS«), der er knyttet som bilag til aftalen om oprettelse af »Verdenshandelsorganisationen« (EFT L 336, s. 214) — sondring mellem de områder, der henhører under fællesskabsretten, og de områder, der henhører under medlemsstaternes kompetence — patentområdet — kemiske og farmaceutiske produkter
   
      Konklusion
   
   
               1)
            
            
               Artikel 27 i aftalen om handelsrelaterede intellektuelle ejendomsrettigheder, der udgør bilag 1 C til aftalen om oprettelse af Verdenshandelsorganisationen (WTO), som blev underskrevet i Marrakesh den 15. april 1994 og godkendt ved Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguay-rundens regi (1986-1994), falder ind under den fælles handelspolitik.
            
         
               2)
            
            
               Artikel 27 i aftalen om handelsrelaterede intellektuelle ejendomsrettigheder skal fortolkes således, at opfindelsen af et farmaceutisk produkt, såsom et lægemiddels aktive kemiske forbindelse, kan patenteres på de betingelser, der er anført i denne artikels stk. 1, såfremt ingen af undtagelserne i denne artikels stk. 2 eller 3 finder anvendelse.
            
         
               3)
            
            
               Et patent, der er opnået på grundlag af en ansøgning om patent på opfindelsen af såvel metoden for fremstillingen af et farmaceutisk produkt som selve det farmaceutiske produkt, men som er udstedt alene for den pågældende metode for fremstillingen, skal ikke på grundlag af reglerne i artikel 27 og 70 i aftalen om handelsrelaterede intellektuelle ejendomsrettigheder fra tidspunktet for denne aftales ikrafttrædelse anses for at omfatte opfindelsen af det nævnte farmaceutiske produkt.
            
         
      (1)  EUT C 78 af 15.3.2014.